
ISRAEL A INTERCEPTA 
CIENTOS DI DRONES 
Y MISILNAN LANSA 

DI IRAN 


A DUNA 147 PERMISO PA NEGOSHI 
NOBO DEN PROME KWARTAAL 2024 


PREMIO EXCELENCIA DEN 
DEPORTE 


E anochi di gala ta tuma luga dia 19 di april proximo. 


DAMA CHAUFFEUR ACCIDENTE PISA NA E 
A BOLTER AUTO DEN CRUSADA DI SERO PITA, 
B. VAN DE VEEN UN MUCHA DI 3 ANA A 


ZEPPENFELDSTRAAT RESULTA HERIDA 


РАС. 2 

Pa cuminsa un negoshi of 
haci cambio den e permiso 
pa negoshi segun ley, 
mester haci un peticion pa 
permiso di negoshi via e 
website di Departamento 
di Asuntonan Economico, 
Comercio у Industria 
(DEACI) y ta wordo otorga 
bou di responsabilidad 
di Minister di Asuntonan 
Economico. 

Den e periodo di januari te 
cu maart 2024 a ricibi 627 
diferente tipo di peticion. 
Di e 627 peticion ricibi, 
277 peticion a wordo trata 
y е permiso relevante 
otorga, 196 peticion ta den 
tramite, 154 peticion no 


Minister Geoffrey Wever: 


A DUNA 147 PERMISO PA NEGOSHI NOBO DEN 
PROME KWARTAAL 2024 


por a wordo trata pa falta 
di documento of pago. 


Di e 627 peticion ricibi y e 
permiso relevante otorga, 
147 ta peticion pa permiso 
nobo den e periodo di 
januari te cu maart 2024. 
Di e 147 permiso di negoshi 
nobo otorga, 22 tawata 
pa e eenmanszaak, 21 pa 
filiaal, 101 pa VBA, y 3 pa 
un vennoot di un VOF. E 
tipo di actividad comercial 
pa cual mas permiso 
nobo a wordo otorga ta 
“houdstermaaschappij, 
actividadnan di Real 
Estate, companianan di 
construccion kleinhandel 


den diferente articulonan 
manera paña, hoya 
y e-commerce, y 
importacion y comercio di 
auto.” 


Na oktober 2022 Minister 
Geoffrey Wever a introduci 
e vestigingsbeleid nobo, cu 
entre otro e meta pa "speed 
up" e proceso di otorgacion 
di permiso dor di elimina 
diferente rekisito, 
digitalisa ful e sistema 
di peticion di permiso 
y stimula e promising 
sectors, inversion den 
centro di Oranjestad y 
San Nicolas etc. Meta di e 
vestigingsbeleid nobo ta 


tambe pa emiti permiso 
den un periodo di dos 
siman. 

Minister Geoffrey Wever 
ta gradici DEACI pa 
percura cu e permisonan 
pa negoshi wordo emiti 
na forma eficiente y lihe 
y tambe pa compila na 


un forma continuo tur 
informacion riba e proceso 
di permiso pa negoshi. 


Tur informacion riba e 
proceso pa permiso di 
negoshi ta disponibel riba 
e website www.deaci.aw 


ATROBE ACCIDENTE CU HENDE HERIDA NA E CRUSADA 
PIEDRA PLAT 


BANDA DI WENG KEE NA 


Diabierna atardi а 
drenta informe di un 
accidente сп hende 
herida na e crusada 
banda di Weng Kee na 
Piedra Plat, mesora a 
dirigi tanto polis como 
ambulans na e sitio. 


Na yegada di e patruya 
a bin compronde cu aki 
ta trata di un accidente 
unda un Hyundai 
Accent a sali sin duna 
preferencia na e Suzuki 
Swift y nan a dal den 
otro. 


Debi na e impacto 
ambos chauffeur a 
resulta herida y na 
yegada di e ambulans a 
atende cu ambos herido 
na e sitio mes. 

ISRAEL A INTERCEPTA CIENTOS DI DRONES Y 
MISILNAN LANSA PA IRAN 


Den un atake sin 
precedente, Iran a lansa 
cientos di drones y misil 
riba Israel diadomingo 
marduga ora di Isreal, 
causando hopi alarma 
y activacion di sistema 
antiaéreo na Jerusalem. E 
sistema di defensa aereo 
di Israel, Domo di hero, 
a interceptá 99% di e 
obhetonan aki, pero algun 
misil balistico a causa 
daño menor. 


Presidente Biden a anunsia 
cu forsa estadounidense a 
yuda den e interceptacion 
y a promete un respuesta 
hunto cu aliadonan. 
Guardia Revolucionario 
Iraniaemitiun advertensia 
na Estados Unidos pa keda 
afor di e problema aki. E 
evento aki ta intensifica e 
tensionnan entre Israel y 
Iran, marcando e prome 
atake militar directo di 
Iran contra Israel. 


MINISTER MADURO DI CULTURA A YAMA 
PARTICIPANTENAN NA E 'DUTCH CARIBBEAN DIGITAL 
HERITAGE WEEK' UN CALUROSO BONBINI NA ARUBA 


Durante un recepcion ameno na Surfside 
Marina, Minister Minister Maduro di Cultura 
a yama participantenan na e 'Dutch Caribbean 
Digital Heritage Week' un caluroso bonbini 
na Aruba. Pa e ocasion aki e mandatario a 
hiba palabra y a gradici cada participante pa 
nan participacion y colaboracion pa asina haci 
conservacion di nos herencia cultural posibel. 
Minister Maduro a hiba e siguiente discurso. 


Un cordial bon nochi, a pleasant evening to you 
all. As the Minister of Finance and Culture, it 
is my pleasure to address and extend a warm 
welcome to you this evening. 


As mentioned in my Opening Speech yesterday 
morning, it is imperative that we emphasize 
the significance of collaboration. In the domain 
of cultural heritage, collaboration plays a 
pivotal role in preserving and promoting 
the rich history and traditions of societies 
worldwide. By working together and through 
collective efforts individuals, organizations, 
and communities can share resources, 
expertise, and knowledge to safeguard cultural 
artifacts, monuments, and practices for future 
generations. Furthermore, collaborative 
endeavors serve to bridge cultural divides, 
foster mutual understanding, and celebrate the 
inherent diversity in human heritage. 


By nurturing partnerships and cooperation, 
we ensure that our cultural heritage remains 
vibrant, accessible, and cherished by all. 

It is important to acknowledge that our 
shared Caribbean heritage serves not only as 
a reflection of our past, but also as a guiding 
light for our future. By fostering collaboration 
among our institutions and communities, we 
possess the ability to preserve and celebrate 
the richness of our culture for generations to 
come. 


Let us, therefore, commit ourselves to bridging 
gaps, building new connections, and embark on 
collaborative initiatives that honor our diverse 
heritage, thus strengthening the bonds that 
unite us. 


In conclusion, I wish to express my heartfelt 
gratitude to each one of you for gracing us with 
your presence and for your active participation 
in this Dutch Caribbean Heritage Week. As 
we continue our discussions and activities, let 
us seize this opportunity to bond in a more 
informal manner and engage in enjoyable 
camaraderie this evening, setting the stage for 
a vibrant and energetic continuation tomorrow. 


And as Mr. Eppo van Nispen tot Sevenaer from 
Beeld en Geluid said, ‘Ban brasa otro’, Let us 


hug each other and continue enjoying the rest 
of the evening. 

Minister Endy Croes: 


150 ATLETA TA NOMINA DEN PREMIO 


EXCELENCIA DEN DEPORTE 


E anochi di gala ta tuma luga dia 19 di april proximo. 


den 


Diaranson atardi 
un esfera ameno, ronda 


pa atleta-, mayor-, 
entrenado- y invitadonan 
special Minister Endy 
Croes a presenta Premio 
Excelencia den Deporte, 
unda cu lo reconoce e 


atletanan cu mas a destaca 
den nan disciplina durante 
aña 2023. Un total di 
26 federacion a manda 
nomber di nan atleta cu 
mas a destaca. Lo reconoce 
e nominadonan dia 19 
di april den un anochi di 


gala dedica specialmente 
na nan. Un total di 150 
atleta ta nomina den 
diferente categoria pa 
aña 2023. Lo reconoce 
binti (20) entrenado pa 
nan contribucion den e 
desaroyo di deporte di 
Aruba. Tambe, lo rindi 
homenahe na dies (10) 
baluarte deportivo cu 
a dedica gran parti di 
nan bida na desaroyo di 
deporte di Aruba. Banda 
di esaki, lo reconoce 
cinco (5) atleta olimpico 
cu lo ricibi un certificado 
y pin di Olympians for 
Life (OLY) for di World 
Olympians Association pa 
nan esfuerso y pa promove 
e balornan olimpico. 
Despues di e conferencia 
di prensa, e nominadonan 
a ricibi nan banchi di 
entrada y “goodie bag” 
cu ta consisti di un tas, 
serbete, boter di awa, 
headphone y pechi graba 
cu e logo di PED. 


Comision di hurado: 

E comision encarga 
pa scoge e ganadonan 
ta consisti di cinco 
profesionalcutineafinidad 
den prensa deportivo. 
E rekisitonan pa saca e 
ganadonan ta basa riba e 
siguiente  condicionnan: 
1. prestacion local; 2. 
prestacion internacional; 
3, prestacion den 
comunidad di Aruba. 


Ceremonia oficial: 

E anochi di gala ta tuma 
luga diabierna 10 di 
april den Renaissance 


Convention Center, unda 
cu lo otorga diferente 
premio, entre otro, medaya 
y certificado pa tur 150 
nominado, plakkaat pa e 
14 ganadonan, plakkaat 
pa e 20 entrenadonan, 
plakkaat ра е 10 
baluartenan deportivo y 
premio efectivo. Tambe, 
5 atleta olimpico lo ricibi 
un certificado y pin for 
di World Olympians 
Association. 


Pa conclui, Minister Endy 


А ШЕ аза асса 


| 
me 
т 


Croes ta felicita tur e 
nominadonan cu a destaca 
den aña 2023 y ta deseanan 


hopi exito. Alabes, е 
mandatario di Deporte 
ta gradici comision 


organisado y tur cu a haci 
e proyecto aki posibel. Por 
ultimo, Pueblo di Aruba 
ta keda cordialmente 
invita ра sintonisa е 
anochi mas grandi den 
deporte di Aruba dia 19 
di april cuminsando pa 
7 or di anochi en bibo via 
Telearuba y Canal 22. 

Fecha: 19 di april 2024 
Ora: 7:30 pm - 11:30 pm 


Ta reconoce e atletanan cu a resalta den aña 2023. 


Telearuba 


Minister di Enseñansa y Deporte il y 
Endy Croes 6? > 

Relaciona cu un investigacion 
RECHERCHE DI SANTA CRUZ A CONFISCA UN OTRO 
BROMMER DI VICTIMA FATAL DI ACCIDENTE RECIEN 


Diabierna mainta 

recherchenan di distrito 

$ SN 4 (Santa Cruz) a bay 

A, a We i = >, Ет, MA i Dakota en busca di un 

A с ARA к ; brommer relaciona cu un 
> N ) = ЕЕ қ | investigacion. 


1 li 


Ta trata aki di un otro 
brommer cu e victima di 
accidente fatal tin. Riba 
ordo di fiscal a bay en 
busca di esaki. 


Pero a bin logra haya esaki 
na Jaburibari y a splica e 
familiares cu nan ta bezig 
cu un investigacion y pesey 
mester e brommer ey. 


E famia a coopera y a laga 
recherche bay cun. 


DAMA CHAUFFEUR A BOLTER AUTO DEN B. VAN DE 
VEEN ZEPPENFELDSTRAAT 


Diabierna atardi а Ё. 
drenta informe di un 
accidente сп hende 
herida na B. Van de Veen 
Zeppenfeldstraat, mesora 8 
a dirigi tanto polis como ЩЩ 
ambulans na e sitio. р 


Ма yegada di е patruya 
a bin compronde cu aki 
ta trata di un accidente 
unda cu e dama chauffeur 
a baha caminda dal riba 
un pilon subi esaki bay | 
den banda y bolter. 


Debi na e impacto e | 5 
dama a resulta herida, |M 
na yegada di e ambulans 
nan a atende e dama y a 
transporte pa hospital. 

Prome Minister Evelyn Wever-Croes: 


Cu alrededor di 700 participante, Ronde van Aruba tabata un exito 


PROME MINISTER TA FELICITA TUR E ATLETANAN CU A PARTICIPA Y 
GRADICI МАМ PA ENGRANDECE DEPORTE NA ARUBA 


Diabierna anochi a tuma 


luga е magno evento 
deportivo Ronde van 
Aruba 2024. Prome 


Minister Evelyn Wever- 
Croes tabata presente 
na Marinierskazerne na 
unda el a duna un discurso 


cortico prome cu e evento a 
cuminsa. Ronde van Aruba 
ta un evento deportivo 
hopi conoci y gusta pa 
esnan cu ta den e mundo 
di coremento, mirando cu 
e ta un reto hopi grandi 
pa cada un di nan como 
deportista. 


Evento a cuminsa 
ра 8ог di anochi na 
Marinierskazerne, y a 
conta cu alrededor di 700 
partcipante cu a core rond 
di Aruba, pa termina den 
oranan di mainta bek na 
Marinierskazerne. Ра е 
competencia aki, tabata 
tin atletanan den grupo y 
individual. 


Prome Minister a expresa, 
cu pa presencia e comienso 
di Ronde van Aruba, 
na unda tur e atletanan 
a prepara pa cuminsa, 
tawata un sentimento 
particular, na unda 
por sinti e vibracion di 
positivismo, y e amor cu 
cada atleta tin pa e deporte 
di coremento. Pasobra, pa 
por logra competi den un 


evento di e maginitud aki, 
ta tuma hopi dedicacion, 
disciplina, determinacion, 
y e deseo pa por yega te na 
final exitosamente. 

"Como Prome Minister 
di pais Aruba, mi ta hopi 
orguyoso di cada un di e 
atletanan cu a tuma e reto 
aki di participa na Ronde 
van Aruba. Un danki 
na Marinierskazerne pa 
organisa e evento aki, y na 
tur e sponsornan cu a haci 


esaki posibel. Por ultimo, 
mi kier a gradici tur e 
participantenan pa ta un 
inspiracion pa cada un di 
nos, y pa nan contribucion 
na engrandece deporte na 
Aruba", Prome Minister a 
epxresa. 


Pabien na tur participante 
y na e ganadonan di Ronde 
van Aruba 


POLIS A BAY CU URGENCIA NA SERO PITA UNDA UN EX 
TABATA KIBRANDOBE PORTA 


Diahuebs atardi a drenta informe di cu un 
homber a yega cerca su ex-pareha pa busca 
problema, mesora a dirigi un patruya na e 


sitio. 


Un rato despues a drenta un otro informe 
cu e homber ta kibrando e porta, mesora a 
dirigi e patruya cu mas urgencia na e sitio. 
Na yegada di e patruya a bin nota cu tur 
cos ta bao control. Polis a papia cu ambos 
partido y tur cos a bira trankil y polis a sigi 


cu su patruyahe. 


РАС. 8 

Diaranson ultimo, durante 
Conferencia di Prensa di Gobierno 
di Aruba, Minister di Ensefiansa y 
Deporte Sr. Endy Croes hunto cu 
Minister di Enseñansa, Cultura 
y Ciencia di Hulanda Sr. Robbert 
Dijkgraaf a informa Pueblo di 
Aruba tur locual ta haciendo 
hunto riba tereno di enseñansa. 
E expertonan di Sint Maarten, 
Hulanda, Corsou, Boneiro y Aruba 
a reuni na Aruba dia 9 y 10 di 
april 2024 pa e proyecto Mision di 
Conocemento (Kenniscomisie). 


E meta di “Kennismissie” ta pa 
traha hunto riba cierto aspecto 
riba nivel di MBO y enseñansa 
superior di e paisnan di Reino 
Hulandes. E temanan cu ta trata 
durante e reunion aki ta relevante 
pa tur pais entre otro, conecta e 
necesidadnan di mercado laboral 
(PEL) y intercambio di studiante 
(SEA). E echo cu e sistema 
educativo y diploma di e paisnan 


Minister Endy Croes: 
E PAISNAN DI REINO HULANDES TA TRAHANDO DEN COLABORACION 


PA HIBA ENSEÑANSA RIBA UN SIGUIENTE NIVEL 


E mandatario Hulandes a indica cu Minister Endy Croes ta un gran lider pa enseñansa di Aruba. 


di Reino Hulandes ta similar, ta 
facilita nan trabou den ekipo. Ta 
trahando pa crea un panaroma 
educativo pa enseñansa superior 
cu por beneficia е hobennan 
studiante di Reino Hulandes. 
Durante e conferencia di trabou cu 
lo tuma luga na Corsou dia 11 y 12 
di april, lo reuni cu e studiantenan 
di eislanan Caribense y di Hulanda 
pa intercambia informacion di nan 
experencia. 


Ta importante pa determina kico 
ta funciona y kico no y evalua unda 
mester busca otro solucionnan. 
Minister Endy Croes a gradici 
Minister Dijkgraaf pa su gran 
trabou den ekipo y a indica cu a 
realisa resultadonan grandi den 
poco tempo danki na e compromiso 
di Minister Dijkgraaf. 


Ademas di esaki, Minister Endy 
Croes a menciona algun proyecto 
cu a realisa caba riba nivel di 


Vierlandenoverleg entre otro, BSN 
nummer: 1. Awo e studiantenan 
por haci un peticion pa BSN 
nummer desde nan pais, pa asina 
facilita e proceso di registracion 
momento nan yega Hulanda; 
2. “Mobiliteitsfonds”, unda а 
inverti alrededor di 1.2 miyon di 
euro pa e periodo 2024-2006; 
3. “Stimuleringsfonds”, unda а 
inverti 1 miyon di euro pa e periodo 
2024-2028. Ademas di esaki, ta 
trahandoriba erecomendacionnan 
di Doorlichting van het Arubaanse 
Onderwijsbestel entre otro, 


di idioma, structura di cuido, 
infrastructura (бі edificio y 
modernisacion di e leynan di 
enseñansa. Pues ta trahando 
duro riba tereno di enseñansa. 
Minister Dijkgraaf а felicita 
Minister Endy Croes pa e gran 
trabou cu e ta haciendo pa e 
desaroyo di enseñansa en general. 
E mandatario Hulandes a indica 
cu Minister Endy Croes ta un gran 
defensor y pionero di enseñansa. 
Fuera di esaki, Minister Dijkgraaf 
a indica cu e “Kennismissie” 
aki por hiba e colaboracion di e 
paisnan di Reino Hulandes riba un 
siguiente nivel. 


Finalmente, Minister Dijkgraaf a 
expresa cu nan ta orguyoso di tur 
loke e paisnan di Reino Hulandes 
a logra hunto riba tereno di 
enseñansa y a gradici Minister 
Endy Croes pa e gran trabou den 
ekipo. 


registracion di data, maneho 


ACCIDENTE PISA NA E CRUSADA DI SERO PITA, UN 
MUCHA DI 3 ANA A RESULTA HERIDA Y UN DADO 


Diasabra merdia a drenta 
informe di un accidente pisa 
cu hende herida na e crusada 
di Sero Pita, mesora a dirigi 
tanto polis como ambulans 
na e sitio. Na yegada di e 
patruya a bin compronde cu 
aki ta trata di un accidente 
pa falta di preferencia unda 
un Toyota Land Cruiser 
Prado biniendo for di Ayo 
a subi e crusada sin a duna 
preferencia na e Hyundai 
Elantra biniendo for di 
direccion di Weng Kee. E 
inpacto tabata asina fuerte 
cu a kita e wiel completo for 


MOMENTO NO A REACCIONA 


di Landcruiser y e impacto 
tabata net banda patras unda 


un mucha di 3 aña tabata 
sinta y tambe e dama cu 
tambe a resulta herida. Na 
yegada di e ambulans ora di 
a bay tuma e mucha over ela 
stop di reacciona. Nan a core 


hibe den ambulans unda 
nan а cuminsa traha cun’e 
despues un otro ambulans a 
yega y a pasa e mucha eyden 
unda eynan a logra haya 
reaccion y e dama a bay den 
e otro ambulans y a hiba 
ambos pa hospital. 

Diamars mainta, Minister 
Endy Croes a ricibi bishita 
di Minister di Enseñansa, 


Minister Endy Croes: 


EXITOSO APERTURA DI MISION DI 
CONOCEMENTO NA ARUBA 


E meta di “Kennismissie” ta pa traha hunto riba cierto aspecto riba nivel di MBO y 
enseñansa superior di e paisnan di Reino Hulandes. 


Cultura y Ciencia di 
Hulanda Sr. Robbert 
Dijkgraaf y delegacion, 


ACCIDENTE MINIMAL NA 
E ROTONDE BALASHI 


Diahuebs anochi a drenta 
informe di un accidente na 
erotonde Balashi, mesora a 
dirigi un patruya na e sitio. 
Na yegada di e patruya a 
bin compronde cu aki ta 


trata di un accidente unda 
2 auto a mishi cu otro cu 
daño minimal. 


Afortunadamente ningun 
hende a resulta herida. 


unda a trata diferente 
punto cu ta di vital 
importancia pa ensefiansa. 
Minister Dijkgraaf 
ta dirigi e proyecto 
Mision di Conocemento 
(Kennismissie) сп ta 
consisti di directiva di 
10 instituto di entre otro, 
mbo, hbo, universidad, 
experto y representante 
di entre otro, Academia 
Real Hulandes di Ciencia. 
Mision di Conocemento 
a inicia na Aruba dia 9 di 
april y lo continua dia 11 y 
12 di april na Curagao. 


E meta di e proyecto ta 
pa traha hunto pa reforsa 
e cooperacion riba tereno 
di ensefiansa entre Aruba, 
Hulanda, Sint Maarten 
у Reino Hulandes. 
Despues di e encuentro 
cu Minister Endy Croes, 
Minister Robbert 
Dijkgraaf y e expertonan 


ZA шаюы» 
қ мыл қ ыы 


ПІЛІ ІШТЕ 


a bishita Colegio E.P.I., 
unda a trata, entre otro, 
“beroepsopleiding” y con 
pa conecta e necesidadnan 
cu mercado laboral. 
Tambe, a comparti idea 
y a dialoga con pa haci 
enseñansa mas flexibel, 
cu enfoke riba futuro y con 
pa brinda miho guia na e 
studiantenan. 

Ta importante pa 
determina kico ta funciona 
y kico no y evalua unda 
mester busca otro 
solucionnan. 


Na final di e Mision di 
Conocemento lo presenta 
e conclusionnan, unda cu 
e paisnan por traha hunto. 
Despues di un dia basta 
pisa di trabou cu a inicia 
den oranan tempran di 
mainta, Minister Endy 
Croes a ofrece un recepcion 
na Universidad di Aruba, 
unda cu e delegadonan a 
intercambia conocemento 
y idea. “Colaboracion ta e 
yabi”, Minister Endy Croes 
a enfatisa. 


CHAUFFEUR NO A REGULA SU 
VELOCIDAD МІ A MANTENE DISTANCIA А 
BAY DAL TRAS DI UN VAN NA PARADERA 


van. 


Diabierna mainta a drenta informe 
di un accidente dilanti M.F.A. na 
Paradera, mesora a dirigi un patruya 
na e sitio. 


Na yegada di e patruya a bin compronde 
cu aki ta trata di un accidente unda cue 
dama chauffeur di un auto no a regula 
su velocidad ni a mantene distancia 
a bay dal tras di un Mitsubishi Lgoo 


Afortunadamente ningun hende a 
resulta herida. 


РАС. 10 


SH Da 


DIALUNA 15 APRIL 2024 


BMW coriendo cu 


Caya G.F.Betico - Diadab- 
ra merdia rond di 2'or po- 
lis a bay pura poco pariba 
di rotonde di Verbinding- 
sweg cu Caya G.F.Betico 


Croes pa un accidente di 
trafico. 


Ta asina cu un BMW 
biniendo di pariba bay- 


endo direccion e rotonde 
a perde control dal con- 
tra un palo di luz y kibr'e 
completamente pa despu- 
es bay termina mas pabou. 


Su version na polis, un 
otro vehiculo lo a sali/subi 
su dilanti. 


Debi na e impacto fuerte, 
airbagnan di e vehiculo a 
sali. Por a mira e chauffeur 


pafo di e auto papiando cu 
e polisnan. 

Elmar a wordo poni na 
altura, door cu mester a 
bay kita e palo di luz cu a 
keda solamente wanta na 
e wayanan parti ariba. 


Caso di hit&run posiblemente a resulta di 
tawata intencional 


Mandolinstraat/ Pindas- 
traat - Diabierna atardi 
polis a bay e skina cayente 
den Tarabana, esta Man- 
dolinstraat cu Pindastraat 
pa un caso di hit&run. 


Polis a wordo informa cu 
un brommer lo a dal un 
persona, na yegada a re- 
sulta cu tawata trata cu un 
auto a dal un hoben ariba 
un scooter y bandona e si- 
tio. 


Na e sitio, mirando cu 
semper tin hende rond 
nan a conta kiko a pasa y 
a resulta cu ta un Nissan 
March ta esun cu a dal e 
scooter. 


Rumor nan cu а cir- 
cula mesora tawata cu e 


hit&run lo tawata algo in- 
tencional. Debi na e esaki 


mesora por mira presen- 
cia di bastante polis. 


Publica serka nos anuncio di fayecimento di bo ser keri. © 
Nos tin 2 pakete pa ofrece; 


Pakete 1: Anuncio di fayecimento te día cu e defunto 


ser dera 


Gradicimento y invitashon pa misa pa 3 dia AFI 250,00 


Pakete 2: Anuncio di fayecimento te dia cu e defunto 


ser dera 


Gradicimento y invitashon pa misa pa 3 día 


Na Canal 22 1х prome cu Noticiero 22 Af 400,90 


Pa mas informashon por tuma contacto cu oficina na 
585-9500 of na 741-4554 

SABIDURIA DEN NOS ALEGRIA 
Skirbi pa Ruthy”Lady Ruth” Vrieswijk-Bergen 


CU DUSHI “WE AND WE BAND” 
NA NAUTICAL 


Su amiganan sa, cu Lady 
Ruth ta gusta musica di 
anjanan sesenta y setenta 
masha hopi mes. Su cu- 
rason ta semper inspira 
cu musica di e epocanan 
ey. Cancionnan bunita 
cu bunita letra y bunita 
melodia of cu un bunita 
mensahe. Lady Ruth ta 
gusta musica na e idioma 
ingles, musica bailabel cu 
cua e por baila y move li- 
bremente su curpa ariba 
e notanan musical alegre 
contagioso. 

Та ѓел tempo cu ela traha 
como DJ Operator-Locu- 
tora na Radio Kelkboom 
na 1973 ela conose mas y 
mas musica pa hubentud, 
scuchando e programa 
pa hubentud presenta pa 
Ruben “Scorpio” Garcia,( 
аме айтп). Na Radio 
Kelkboom, (despues cu 
e nomber “The fantas- 
tic master of sound” riba 
banda FM) , Ruthy a co- 
nose tur clase di musica. 
Musica na idiomanan hu- 
landes, ingles, spanjo y 
papiamento. Tambe mu- 
sica na portugues, fran- 
ces y italiano. 


Musica clasico, musica 


rock, musica beat, popu- 
lar, romantico, сгіоуо 
etc. etc. Lady Ruth no ta 
gusta musica rap y of ro- 
bodob. E ta fada liher di 
e mesun ripiticion shen 
biaha. Nan ta monotono 
y no tin hopi contenido 
impactante manera e mu- 
sica di The Beatles, Bee 
Gees of Elvis Presley. 
Lady Ruth no ta corda 
tur tur e bandanan mu- 
sical, pero si hopi di e 
cancionnan bunita cu no 
tin dos mescos. Ta pes'ey 
Lady Ruth ta gusta bay e 
fiesta “Happy Hournan” 
na Aruba Nautical Club, 
ora nan tin esaki un ves 
pa luna asina of un ves 
cada dos luna asina cu 
e bandanan “Back on 
Track” di Ito Stamper 
of “We and We Band” di 
Wiwi Pinja. 

Nos a goza un mundo 
atrobe recientemente na 
Nautical Club, e biaha aki 
cu “We and We Band” y 
nos a baila non stop di 8 
pm te cu 12 or mei ano- 
chi. Nos a baila den gru- 
po di amiganan hunto cu 
Judith, Thelma, Omaira, 
Sandra, Lydia, Melva, 


Angelica y Doris. Nos a 
brinda riba Omaira su 
“Blessed Birthday” cu su 
dushi treat di croquette 
y funchi cayente cu kees- 
hi gesmelt ariba dje, y 
tambe “cheezeballs” su- 
per dushi ! Hopi alegria 
na nos mesa asina mes 
sodando di e calor, pero 
cu un binja of cerves bon 
friuw. 

Nos grupo dorna cu un 
cabayero den persona di 
escritor y Poeta Domi- 
nico. 

Nos a goza wak e pareha, 
fiel bailadornan incansa- 
bel, Helene y Betto Ruiz 
move den nan baile buni- 
ta ariba pista. Mas caran- 
an contento ariba pista 
tawata Ike y Milagros 
Posner, Celine y su queri- 
do esposo, nos amiga 
Glenda, Avis y hopi mas 
cu tambe ta gusta mu- 
sica Oldies Back in Time. 
Wiwi Pinja di e banda 
“We and We” a toca su 
guitara electrico y su sin- 
fonia di boca manera ta 
ayera, cu e mesun pasion 
y zjeito, numa su edad 
tambe ya te 60 plus pero 
su curason ketobay cu un 
spirito hoben. 

Wiwi y Zetsia, un can- 
tante hoben femenino 
bunita tawata canta can- 
cionnan “ Pata pata”, 
“Buena suerte”, “Venus”, 
“Satisfaction” “La Bam- 
ba”, “Mi Limon mi lim- 
onero” y hopi mas cu a 
pone hopi hende subi e 
pista y los e pianan y heu- 
pnan un crenchi. Lady 
Ruth a los di dje asina 
hopi, cu pa su mayan e 
mester a hunta algo con- 
tra dolor di spier. Ora 
Lady Ruth ta baila, ta tur 
su spiernan ta baila hun- 
to cu'ne. 

Ta asina bunita di parti 


di e organisadornan, pa 
organisa e dushi Happy 
Hournan bailabel aki na 
Nautical Club cu entrada 
gratis , mescos cu e Hap- 
py Hournan na Djiespies 
Place ariba Diabierna 
anochi,( numa e musica 
ta totalmene diferente.) 
Ta personanan cu ta sti- 
ma nan mes y goza di bida 
cu ta hasi posibel pa mas 
hende goza di bida tambe. 
Manera Lady Ruth ta bisa 
regularmente, alegria nos 
por crea, tristeza sa bati 
na porta di mes. 

E organisadornan ta sti- 
ma Aruba y nan prohimo 
sigur pa hasi esaki di cu- 
rason. 

DANKI lieve mensen pa 
organisa e bunita y du- 
shi anochinan bailabel 
aki, laga hopi di edadnan 


40, 50 of 60 plus goza un 
mundo expresando nan 
mes alegremente den nan 
movecionnan. Bo no ta 
topa cu hobennan teen- 
agers na e fiestanan aki, 
pero si cu adultonan cu ta 
sinti nan mes hoben ai- 
nda den spirito y curason 
cu nan clase di musica. 


Danki “We and We Band” 
: Zetsia (vocal), Wiwi 
(guitar), Anthony ( gui- 
tar), Emercio (bass) y 
Tony (drums) pa e dushi 
anochi recientemente y 
cu mas lo sigui ! Danki pa 
lesa nos relato. Un “bear- 
hug” di Lady Ruth pa bo- 
sonan tur ! Un felis dia 
yen di sabiduria den nos 
alegria ! Danki na prensa 
pa nan bunita coopera- 
cion di curason. 

Aruba: 748-5671 
Cartas di tarot 


Bo)ta[sufri(dilun]Ìmalestar(cu|bo]no]por;cura? 


[Bojta|victima|di|bruheria?) 


[Bo]plakano]yaliegan) 


[Bo/cumpra 
Bojta]bai(casino)yjno]puedejturbojplaka? 


Boltinproblemanan di amor? 
BO parejata gañabo? 


FracasotsoledadiMalesananangustiatMala suerte 


Comunica ¡na//148/56)71 


HOOI FRESCO 


A YEGA PA ALF 39,- SO!!! 


TEL 


5941317 


ADDRESS: THE GOLD MINE 


RANCH ( MATIVIDIRI 60 ) 

DIA INTERNACIONAL DI 
VUELONAN ESPACIAL TRIPULA, 


Den un resolucion adopta 
April 7, 2011, Asamblea 
General di Nacionan Uni a 
designa April 12 como Dia 
Internacional di Vuelonan 
Espacial Tripula. 
Exploracion espacial іа 
provee conocimento clave 
di e historia di nos sistema 
solar. Sin exploracion es- 
pacial lo nos no tin satelite 
den orbita. Satelite ta asisti 
nos cu comunicacion glob- 
al, seguridad y nabegacion 
aereo, terrestre y maritimo. 
Sin satelite lo no tawata tin 
GPS. 

Satelite por yuda meteo- 
rologo pronostica tempo. 
Ademas satelite y tecno- 
logia satelital ta hunga un 
papel crucial den actividad- 
nan di observacion di Tera 
for di espacio, cual por yuda 
pa monitor, compronde y 
adverti nos riba potencial 
desasternan natural, con- 
taminacion di oceano, fac- 
tornan cu ta contribui na 
cambio climatico y salud 
di oceano y su ecosistem- 
anan, vigila areanan grandi 
marino proteha, monitorea 
pesca ilegal y traficacion 
ilegal di droga, asisti cu 
investigacion cientifico di 
biologia marino y na final 
tambe ta esencial pa agri- 
cultura, por ehempel den 
monitorea awa dushi. 

E United Nations Office 
for Outer Space Affairs 
(UNOOSA) ta e organo di 
Nacionan Uni responsabel 
pa cooperacion internacio- 
nal den usonan pacifico di 
espacio ultratrerrestre. 


TEMA PA 2024 

E tema pa e айа aki ta “En- 
courage Scientific Curios- 
ity” esta, “Encurasha Cu- 
riosidad Cientifico”. 
Pasobra espacio, explora- 
cion di espacio, tecnologia 
espacial y estudio di espa- 
cio ta cubri hopi area di cual 
algun ta aparece regular- 
mente den noticia, manera 
recientemente e eclipse so- 
lar total, ta bon pa fiha kico 

ciencianan espacial ta cubri 
promer cu nos papia di en- 
curasha curiosidad cienti- 
fico pa esaki. 


Ciencianan espacial ta con- 
sisti di dos ramo general: 
astronomia y astronautica, 
cual ultimo na su turno ta 
forma parti di ingenieria 
aeroespacial cual ta cubri 
tambe tecnologia usa den 
nos atmosfera (p.e. avion, 
radar, drone) y tecnologia 
satelital. 


Astronomia ta cubri astro- 
fisica, cosmologia (origen 
di nos universo), ciencia 
planetaria, astrochimica, y 
areanan interdisciplinario 
manera astrobiologia (bio- 
logia no-terrestre), astro- 
botania y biologia espacial 
(estudio di efectonan di es- 
pacio riba animal y planta). 


Di e tecnologianan usa 
den astronomia nos ta haci 
mencion especifico di as- 
tronomia observacional, 
manera radio astronomia, 
astronomia infraroho, as- 
tronomia optico, astrono- 
mia ultravioleta, astrono- 
mia rayo X y rayo gamma y 
astronomia di onda gravi- 
tacional, cual tur ta capta 
mas di nos atencion ya cu 
nan ta resalta den noticia 
regular tocante e James 
Webb Space Telescope, 
sondanan pa studia plane- 
ta Marte, luna, asteroide y 
cometa y tipo di planeta cu 
ta orbita otro sistemanan 
estelar (exoplaneta), entre 
otro den e buskeda pa exo- 
planeta cu por tin bida. 


Astronautica, cu ta un parti 
di ingenieria aeroespacial 
ta inclui tecnologia espa- 
cial pa vuelonan espacial, 
arquitectura espacial entre 
otro pa diseño di modulo 
pa habitacion espacial y 
estacion espacial y estudio 
di bida den espacio di cual 
ta resalta bioastronautica, 
estudio di efectonan di es- 


pacio riba curpa humano, 
produccion di alimento y 
productonan farmaceutico 
den espacio (farmacia espa- 
cial). 

Pues tin hopi area y tema 
den cual nos por encurasha 
curiosidad cientifico. 
Nacionan Uni a crea medi- 
ante varios di su organonan 
programa, proyecto y ini- 
ciativa cientifico enfocando 
riba ciencia y of tecnologia 
espacial y en particular nan 
aplicacion practico den ar- 
eanan concreto. 


E edicion No. 6, 2020 di 
ITUNews Magazine di In- 
ternational Telecommuni- 
cation Union ta dedica na 
e tema “Space Science for 
Achieving the Sustainable 
Development Goals” y ta 
enfoca ariba e importancia 
di observacion di tera for 
di espacio, monitoreo di at- 
mosfera, oceano y clima. 
Pero e importancia di tec- 
nologia espacial ta hopi 
mas amplio y pesey den e 
Resolucion A/76/L3 adop- 
ta pa Asamblea General di 
Nacionan Uni, 25 oktober 
2021 a crea e Space2030 
agenda como instrumento 
di impulso pa logra e Ob- 
hetivonan di Desaroyo Sos- 
tenibel (SDGs). 


Den e rapport di UNCTAD 
titula Exploring Space 
Technologies for Sustain- 
able Development di 2021 
ta destaca seis area prin- 
cipal (1) alimento y agri- 
cultura, (2) aplicacion den 
cuido medico y salud, (3) 
acceso na telecomunica- 
cion y internet, (4) reduc- 
cion di riesgo di desaster y 
asistencia humanitario, (5) 
maneho di recurso natural 
y medio ambiente y (6) re- 
duccion di pobresa. 

Den e capitulo dedica na 
avanzenan tecnologico re- 
cien ta identifica (1) intel- 
ligencia artificial y cloud 
computing, (2) platafor- 
manan emergente di tecno- 


logia satelital y aereo y (3) 
crowdsourcing. 

Tambe ta sefiala e falta di 
conocimento di e beneficio- 
nan di tecnologia espacial 
y scarsedad di recurso hu- 
mano y financiero pa utiliza 
esakinan. 

Den un presentacion di 
Danielle Wood di MIT Me- 
dia Lab y directora di e 
Space Enabled Research 
Group di MIT ta identifca 
seis tecnologia espacial cu 
actualmente ta sostene e 
SDGs: (1) satelllite earth 
observation, (2) satellite 
positioning and navigation, 
(3) human space flight and 
micro-gravity research, (4) 
satellite communication, 
(5) space technology trans- 
fer y (6) inspiration from 
research and education. 

E SDG cu mas ta beneficia 
di tecnologia espacial ta 
SDG 9, Industria, Innova- 
cion y Infrastructura. 

Den е publicacion di 
UNOOSA y e European 
Global Navigation Satellite 
System and Copernicus, 
Supporting the Sustainable 
Development Goals: Build- 
ing Blocks towards the 
2030 Agenda ta duna un 
resumen detaya pa cada un 
di e 17 SDGs con por aplica 
tecnologia espacial. 
UNOOSA pa facilita acceso 
na tecnologia espacial pa 
tur pais por utilisa esaki 
den logra e SDGs a crea e 
programa Space4SDGs. 


Pa loke ta astronautica cu 
ta toca e area di vuelonan 
espacial tripula tin hopi 
actor den sector publico y 
sector priva activo. Di com- 
panianan den ingenieria 
aeroespacial, agencianan 
espacial, di cual NASA y 
ESA ta esnan mas conoci, 


pero ultimamente nos ta 
wak paisnan manera Japon, 
Sur Korea, Emiratonan Uni 
Arabe, India, China y Rusia 
activo tambe den manda 
sonda pa investiga Marte, 
luna, asteroide y nos siste- 
ma solar. 

Exploracion espacial со- 
mercial di SpaceX, Blue 
Origin, Virgin Space y hopi 
mas ta creando un panora- 
ma nobo completo di indu- 
stria liga na astronomia y 
astronautica. 

Esakinan lo requiri per- 
sonal cualifica y tecnico 
den ramo nobo y existente, 
pa cual lo bay tin mester di 
un generacion nobo di ing- 
eniero, cientifico y tecnico 
pa cumpli cu e demanda di 
personal specializa. 

Pesey e tema pa e aña 2024 
ta “Encurasha Curiosidad 
Cientifico” 


Na Aruba y den exterior tin 
hopi Arubiano activo den e 
ramo di astronomia y as- 
tronautica y varios trahan- 
do tanto na NASA na Merca 
como ESA na Europa y nos 
por conta cu un cantidad di 
studiante Arubiano gradua 
den ciencianan espacial. 
Aruba como pais cu un 
grado halto di digitalisa- 
cion, utilisacion di Inter- 
net, servicio online y un 
infrastructura di telecomu- 
nicacion avanza por benefi- 
cia di utilisacion di ciencia 
y tecnologia espacial pa 
desaroya y amplia su base 
economico. 
Telecomunicacion avanza 
y infrastructura digital 
por contribui na crea sec- 
tor industrial high tech 
nobo na Aruba, particular- 
mente entre otro mediante 
e programa Space2030 y 
Space4SDGs. 

Detencion den 
oranan di atardi na airport 


Diasabra atardi a sosode policial mester a bay air- di polis. tonan aki nos по а haya Nos ta supone cu e lo ta- 
un detencion na airport. port pa asina busca e de- Nos а puntra vocero poli- ningun informacion ofi- bata burachi y no a ser 
E vehiculo di transporte tenido y hibe na un warda cial pero te na e momen- cial ainda. permiti pa aborda e avion. 


DURANTE PATRUYA NA ALTO VISTA POLIS A PARA UN 
CHAUFFEUR CU A ACTUA RARO, A DETENE Y CONFISCA E VEHICULO 
CU HOPI PLACA Y DROGA 


control. Pa di prome e по hopi placa y droga, polis 
- рог a mustra rijbewijs ni а confisca placa, droga y 
Diabierna madruga du- Vista polisnan atento di un chauffeur spanta ora a Permiso pa ta legalmente е auto. Ademas а detene 


rante patruya na Alto distrito 2 (Noord) a nota wak polis y a pare pa un па Aruba. Ora polis a con- е chauffeur pa tramita su 
trola den e auto a bin haya expulsion for di Aruba. 

Ehercicio por reverse 
embehecimento? 


Algun cientifico a descubri 
cu un tipo di vet ta acumu- 
la den e curpa mientras cu 
e persona ta embehece y 
cu e proceso aki por wor- 
do reveersed (reverti) me- 
diante ehercicio, segun un 
estudio publica diabierna. 


"E biologia compleho di e 
lipidonan ta fundamen- 
talmente pa embeheci- 
mento," e investigadonan 
a afirma, agregando cu e 
proceso por wordo modi- 


fica cu entrenamento a 
corto plaso. 


Den cuadro di e inves- 
tigacion, e cientificonan a 
evalua e tehido muscular 
di raton y hende, tanto di 
hoben como di adulto. Nan 
a haya un acumulacion 
marca di vet bis (monoa- 
ciliglicerol) fosfaat (BMP) 
den e lipidoma humano 
cu ta aumenta mientras cu 
tempo ta pasa. 


Paardenbaaistraat 10, Oranjestad, Aruba Tel.: (297) 525 - 7555 
www Jottoaruba.com 
Resultado : Sorteo 13 April 2024 Anochi 


Proximo Jackpot 


210.000,- 


Proximo Jackpot 


50.000,- 


Despues, e autornan di e 
trabao a descubri cu "un 
intervencion pa un embe- 
hecimento saludabel cu a 
consisti den ehercicio di 
modera pa vigoroso, por 
reduci e nivelnan di BMP 
den hende muhe pos- 
menopausico participante 
den e investigacion." 


"E idea cu nos por reverse 
e embehecimento ta algo 
cu durante hopi tempo a 
considera un ciencia fic- 


Paardenbaaistraat 10, Oranjestad, Aruba Tel.: (297) 525 - 7555 
www.Jottoaruba.com 
Resultado : Sorteo 14 April 2024 Merdia 


Proximo Jackpot 


210.000,- 


ата —] 

cion, pero e hallazgonan 
ey a permiti nos compro- 
nde hopi mas riba e pro- 
ceso di embehecimento," 
Riekelt Houtkooper, pro- 
fesor di laboratorio di 
Malesa Metabolico Ge- 
netico di e Universidad di 
Amsterdam, a comenta. 


Un opinion similar Georg- 
es Janssens, profesor as- 
sistent di e mesun insti- 
tucion, a expresa. "Tur 
hende ta bisa cu "ta sola- 
mente parti di embehe- 
cimento," pero e no mester 
ta berdad," el a resumi. 


қ 

Motociclista no a duna auto preferencia y a 
bay dal riba dje resultando herida 


Diabierna merdia a drenta 
informe di un accidente 
cu hende herida na e cru- 
sada Frankrijkstraat Ital- 
iéstraat, mesora a dirigi 
tanto polis como ambu- 
lans na e sitio. 

Na yegada di e patruya a 


bin compronde cu aki ta 
trata di un accidente na 
un bayonet kruispunt en- 
tre un Hyundai Getz y un 
motociclista. Aki e mo- 
tociclista mester a para 
pa duna preferencia na 
Hyundai Getz y dor cu e 


no a haci esaki nan a dal 
den otro y e motociclista a 
cay y herida su mes te cu 
weso tabata exponi na e 
herida. 

Na yegada di e ambulans 
nan a atende e motociclis- 
ta y cu yen di dolor a pone 


den e ambulans y asina a 


transporte pa hospital. 


Feliz y productivo dialuna. 
Awe Solo di Pueblo ta pre- 
senta bo horoscop pa dia 15 
di april, 2024. 


Aries 
"Love at first sight" no ta 
nada recomendabel. Dia 


poco propicio pa realisa 
maneho financiero. E dia 
laboral di awe lo ta agotador. 
Drumi algo mas, bo tin mes- 
ter di dje. Number di suerte: 
31, 61, 5. 


Tauro 

Laga bo es cautiva p'e per- 
sona ey cu bo tin cerca. Per- 
cura spaar un poco mas. Den 
e reunion di trabao lo bo ta 
briyante. Evita cuminda cu 
por duna bo gas. Number di 


HOROSCOP 


15 di april 2024 


suerte: 42, 41, 4. 


Geminis 

Basilon breve y encuentro 
momentaneo. Bo nivel eco- 
nomico ta mehora, controla 
bo ambicionnan. Traha cu 
diligencia, bo compañero- 
nan lo gradici bo. Adopta 
precaucion adicional den 
cuadro cu higiena. Number 
di suerte: 95, 45, 2. 


Cancer 

No sea agresivo cu e hende- 
nan cu kier bo. Por ta cu du- 
rante e dia di awe lo bo ricibi 
algun "placa". Confiansa 
den bo mes y den bo eficacia 
na trabao. Bon salud, pero 
nunca ta di mas haci algo di 
ehercicio. Number di suerte: 


17, 41, 2. 


Leo 

Relacion di pareha ta ex- 
celente cu gran entrega mu- 
tuo. Bo current account ta 
aumenta; saca probecho. 
Na bo trabao nan tin bo bon 
considera. Haci ehercicio 
relahante. Number di suerte: 
18, 76, 9. 


Virgo 

Lo bo bay fiha riba un di 
bo amigonan, pero nada lo 
pasa. Evita inverti den algo 
cu no ta mustra cla. Tension 
laboral, mantene bo alerta. 
Posibel dolor muscular door 
di e actividad nobo ey. Num- 
ber di suerte: 57, 84, 4. 


Libra 

No pensa mas riba loke a 
sosode cu bo pareha, relaha. 
Awe lo bo mira bo placa du- 
plica danki na un bon inver- 
sion. Bon noticia riba trabao, 
si bo ta desemplea aworaki. 
Cuida bo garganta di mane- 
ra special. Number di suerte: 
13, 39, 7. 


Scorpio 

Consolidacion di bo relacion 
amoroso. E posicion nobo di 
trabao lo reporta mayor ben- 
eficio. 

Wanta un rato cu e proyec- 
tonan laboral mas ambi- 
cioso. Revisa bo first aid kit 
prome cu bo biaha. Number 
di suerte: 45, 91, 6. 


Sagitario 

Acudi n'e fiesta ey cu bo 
pareha, e lo ta bon. E base di 
un bon economia ta control. 
E relacion cu bo superiornan 
no ta bon, sea diplomatico. 
Perfecto estado fisico danki 
na bo resistencia natural. 
Number di suerte: 96, 81, 3.. 


Capricornio 

Bo pareha ta aprecia e deta- 
yenan cotidiano; no lubida. 
Purba domina e situacion 
di e caos economico total. 
Lo bo tuma decision impor- 
tante na bo trabao. Corda e 
cita cu e dentista. Number di 
suerte: 57, 65, 3. 


Acuario 

Lo bo influencia den e rela- 
cionnan di otro y lo bo sinti 
bon. Suerte lo ta na bo banda 
pa loke ta economia.. Bon ex- 
pectativa profesional, bida ta 
hariendo cu һо. Percura ра 
bo no trasnocha demasiado. 
Number di suerte: 65, 24, 5. 


Piscis 

Si bo no kier sufri un desen- 
gaño, habri bo wowonan. E 
miho cu bo por haci ta inver- 
ti bo placa. Bon ambiente na 
bo trabao, loke lo haci pa bo 
anima. Bo lo por sufri algun 
mareo, cuida bo presion. 
Number di suerte: 91, 34, 3. 

E BON NOTICIA 
E 7 Sacramentonan di 
Salbacion segun e Bijbel 


BAUTISMO Mateo 28: 19- 
20, Cristo Hesus ta bisa 
Su Apostelnan: “Bai pues y 
haci tur pueblo bira Mi dis- 
cipelnan y bautisanan den 
nomber di Tata y di Yiu y 
di Spirito Santo y sinja nan 
warda tur loke Mi a manda 
boso. Mira, Mita cu bosonan 
tur dia te na cabamento di 
mundo”. Huan 3: 5-6; “He- 
sus a responde: Enberdad, 
enberdad Mi ta bisa boso, 
si hende no nace di awa y 
spirito, e no por drenta den 
Reino di Dios. 

Loke a nace di carni, ta car- 
ni y loke a nace di Spirito ta 
Spirito.” 

Pa medio di Bautismo den 
Misa, e pika original di 
Adam y Eva ta wordo kita 
y e baby ta bira yiu di Dios 


Tata y tempel di Spirito San- 
to y su bida eterna a cum- 
insa. 


CONFIRMACION 

Есһопап 2: 1-4,е Apostel- 
nan di Hesus tabata reuni: 
“Ora cu dia di Pentecoste a 
jega, nan tur tabata hunto 
na e mesun lugar. Diripi- 
ente a bini di cielo un ruido 
manera un biento fuerte a 
lanta y a yena henter e cas 
caminda nan tabata sinta. 
Algo manera candela apa- 
rece y a parti Su mes na len- 
ganan y a bai para riba cada 
un di nan. Nan tur a jena cu 
Spirito Santo y a cuminsa 
ta papia den lenganan stra- 
nhero, segun Spirito tabata 
duna nan pa expresa.” 
Echonan 19: 6; “Despues cu 


ORACION DI DIA 


Un dia fructifero colma cu hopi 


bendicion di Dios 
”Ma algo tabata stroba nan bista, di moda cu nan no 
por a reconoc'E” Lucas 24,16 
Hesus ta aparece na dos discipel cu ta na caminda 
pa Emaus. Riba caminda pa Emaus, Cleofas y otro 
discipel nan wowo tawata tapa y scur door di triste- 
za di loke a pasa cu Hesus na Herusalem, p'esey nan 
no por a reconoce Hesus na prome instante, pero 
mas laat y mientras Hesus tawata come hunto cu 
nan y El a coge e pan, gradici Dios, kibr'e y duna 
nan. E ora nan wowo a habri y nan a reconoce He- 
sus. Hesus resucita ta sali na encuentro di Su sigui- 
donan cu ta experimenta dificultadnan y ta perdi sin 
futuro. Durante di Su ministerio terenal 
Hesus a mustra amor pa Su prohimo, ora E tawata 
bendiciona y sirbi pobernan, enfermonan y afligi- 
donan. Hesus no ta un stanhero den nos 
caminda, pero Hesus crucifica cu a Resucita y ta 
busca nos. E conoce nos y ta stima nos. Den nos 
propio caminda pa Emaus, Hesus ta invita 
nos pa bin cerca djE y pa nos sinti goso cu n’E. Nos 
mester invita Hesus pa keda cu nos. Nos mester 
renoba nos Fe den djE cu oracion diario y honra 
Scritura. Asina semper Hesus ta cerca nos. 
Oracion: Mi Señor y mi Dios, pa semper mi keda 
puntra pa Bo Señor, 
acudi na Bo poder y cu mi keda busca Bo cara Sa- 
grado. Amen. 


Pablo a pone man riba nan, 
Spirito Santo a bin riba nan; 
nan tabata papia den lenga- 
nan y tabata profetisa.” 
Esaki ta sosode ora cu 
Obispo pone man riba e ho- 
bennan, pa nan ricibi Don- 
nan Spiritual. 


CONFESION DI E PIKAN- 
AN 

Huan 20: 23; Hesus a bisa 
na Su Apostelnan: “Na es- 
nan kende su pikanan boso 
ta pordona, nan ta keda 
pordona y na esnan kende 
su pikanan boso no ta por- 
dona, nan no ta keda por- 
dona.” 

Akinan Hesus ta duna Su 
prome Obisponan, e autori- 
dad pa pordona pika. 


E EUCARISTIA 

Lucas 22: 19-20; “Despues 
Hesus a cohe e pan, a gradici 
Dios, a kibr'e, a duna nan y 
a bisa: Esaki ta Mi Curpa cu 
ta entrega pa boso. Haci'e pa 
boso corda riba Mi. Di e me- 
sun forma, E'l a cohe e copa 
despues di cena y a bisa: 
Esaki ta e Copa di Aliansa 
Nobo confirma cu Mi Sange, 
cu lo ta derama pa boso.” 
Huan 6: 53-54; “Hesus a 
responde nan: Mi ta sigura 
boso, si boso no come Carni 
di Yiu di hende y no bebe Su 
Sanger, boso lo no tin bida 
den boso. Esun cu come Mi 
Carni y bebe Mi Sanger tin 
bida eterna y Ami lo lante 
for di morto riba e ultimo 
dia.” 

Den e Santa Eucaristia den 
Misa, nos ta sigi recorda 
Cristo Hesus Su Sacrificio y 
Morto na Crus y den e Santo 
Comunion, nos ta sigi ricibi 
e Curpa y e Sanger di Cristo 
Hesus pa bida eterna. 


MATRIMONIO 

Mateo 19: 4-6; “Hesus a 
duna pa contesta: Воѕо 
no a lesa, cu na principio 
Dios Creador a traha hende 
homber y muher y a bisa: Pa 
esey e homber lo laga su tata 


y mama pa e mara su mes 
na su muher y e dosnan aki 
lo bira un curpa. Asina pues 
ya mas nan no ta dos, siendo 
cu nan a bira un solo curpa. 
Pa esey loke Dios a uni, hen- 
de no ta permiti di separa 
di otro.” E union matrimo- 
nial aki, ta sosode den Misa 
pa medio di un sacerdote y 
Dios no ta reconoce divor- 
cio. E union di curpa, ta pa e 
pareha haci relacion sexual 
pa forma famia. 


ORDEN SACERDOTAL 
Marco 3: 13-15 ; Hesus а 
subi riba sero y a jama es- 
пап сп E tabata kier y nan 
a bin cerca dj'E. Asina E'l a 
forma un grupo di 12 cu E'l 
a jama Apostel. E'l a scohe 
nan, pa пап companj'E y a 
mandanan predika, cu pod- 
er pa saca demonio.” 

Mateo 16: 18-19; “Ami awor 
ta bisa bo: Bo ta Pedro y riba 
es baranka di piedra aki, lo 
Mi traha Mi Iglesia y e for- 
sanan di fierno lo no podera 


di dje. Lo Mi duna bo yabi- 
nan di Reino di Cielo y tur 
loke bo mara na tera, lo ta 
mara den cielo y loke bo los 
na tera, lo ta los den cielo 
tambe.” 

Echonan 20: 28; “Cuida bo- 
sonan tur y tur e rebanjo- 
nan di carne cu Spirito San- 
to a pone na boso encargo, 
manera Obisponan pa cuida 
e Iglesia di Senjor. E Iglesia 
cu E'l a gana cu Su mesun 
Sanger.” 

E Apostelnan ta e prome 
Obisponan y San Pedro ta e 
prome Vicario di Cristo He- 
sus, cu ta e prome Papa di 
Iglesia. 

UNCION DI ENFERMO- 
NAN. 

Hacobo 5: 14-15 ; Esnan cu 
ta enfermo, lag'e jama e an- 
cianonan di Iglesia, pa nan 
resa p'e y hunt'e cu azeta 
den Nomber di Senjor. Y e 
oracion haci cu fe, lo salba e 
enfermo, Senjor lo lant'e y si 
e'l a haci pikanan, Senjor lo 
pordon'e.” 


VALIDO TE DIALUNA 15 DI APRIL 2024, 
18:00 ORA 


TEMPO: 
AWE TARDI Y AWE NOCHI: PARCIALMENTE 
NUBLA 
Y GENERALMENTE SECO 
DEN MARDUGA Y MAYAN: PARCIAMENTE 
NUBLA CU UN 
AWACERO PASAJERO 


TEMPERATURA MAXIMO 33 GRADO CEL- 
SIUS 

TEMPERATURA MINIMO 27 GRADO CEL- 
SIUS 

INDICE DI CALOR (HEAT INDEX) DEN Y 
ROND 
DI ORANAN DI MERDIA: 34 PA 39 GRADO 
CELSIUS 
UV INDEX: 12 


AVISO/ ALEF 


E 


CU CAUTELA NA PA NAN OOST TE 


PRONOSTICO DI TEMPO PA PROXIMO 3 DI- 
Ч ANAN: 
PARCIALMENTE NI UBLA SIN AWACERO DI 
IMPORTANCIA. 
BIENTO LO TA MODERA TE BASTA FUERTE 
FOR DI 
DIRECCION OOST; FUERTE TE DURO DEN 
RAFAGA. 
TEMPERATURA (GRADO CELSIUS) MAX / 
MIN LO TA: 33 / 27 


